CELEX: 31991D0042
Language: lt
Date: 663292800000
Title: 1991 m. sausio 8 d. Komisijos Sprendimas nustatantis kriterijus, taikytinus rengiant nenumatytų atvejų planus, skirtus kontroliuoti snukio ir nagų ligą taikant Tarybos direktyvos 90/423/EEB 5 straipsnio nuostatas

Avis juridique important

|

31991D0042

Official Journal L 023 , 29/01/1991 P. 0029 - 0030 Finnish special edition: Chapter 3 Volume 36 P. 0100  Swedish special edition: Chapter 3 Volume 36 P. 0100 

KOMISIJOS SPRENDIMAS1991 m. sausio 8 d.nustatantis kriterijus, taikytinus rengiant nenumatytų atvejų planus, skirtus kontroliuoti snukio ir nagų ligą taikant Tarybos direktyvos 90/423/EEB 5 straipsnio nuostatas(91/42/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1990 m. birželio 26 d. Tarybos direktyvą 90/423/EEB, iš dalies pakeičiančią Direktyvą 85/511/EEB, dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules bei šviežią mėsą ir mėsos produktus iš trečiųjų šalių(1),ypač į jos 5 straipsnį,kadangi Direktyvos 90/423/EEB 5 straipsnio 2 dalyje teigiama, kad Komisija nustato kriterijus, taikytinus rengiant nacionalinius nenumatytų atvejų planus;kadangi minėti kriterijai turi užtikrinti, kad valstybių narių Komisijai pateikti nacionaliniai nenumatytų atvejų planai padėtų greitai ir veiksmingai likviduoti snukio ir nagų ligą kilus jos protrūkiui;kadangi pageidautina, kad Komisija prireikus patvirtintų aiškinamąsias pastabas dėl pirmiau minėtų kriterijų;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisTam, kad valstybių narių Komisijai pateikti nenumatytų atvejų planai būtų patvirtinti remiantis Direktyvos 90/423/EEB 5 straipsnio 4 dalyje numatyta priemone, jie turi atitikti priede nustatytus kriterijus.2 straipsnis1. Komisija gali patvirtinti Rekomendacijas, nustatančias priede nustatytų kriterijų aiškinamąsias pastabas.2. Komisija paskelbia 1 dalyje minėtas rekomendacijas.3 straipsnisŠis sprendimas skirtas valstybėms narėms.Priimta Briuselyje, 1991 m. sausio 8 d.Komisijos varduRay MAC SHARRYKomisijos narysPRIEDASNenumatytų atvejų planų rengimo kriterijaiNenumatytų atvejų planai turi atitikti bent jau šiuos kriterijus:1) sukuriamas nacionalinis krizių valdymo centras, koordinuojantis visas toje valstybėje narėje taikomas kontrolės priemones;2) pateikiamas vietinių ligos kontrolės centrų sąrašas ir atitinkama ligos kontrolės priemonių koordinavimo vietiniu mastu infrastruktūra;3) nurodoma išsami informacija apie kontrolės priemones vykdančius darbuotojus, jų kvalifikaciją ir atsakomybę;4) kiekvienas vietinis ligos kontrolės centras turi turėti galimybę greitai susisiekti su tiesiogiai ar netiesiogiai protrūkyje dalyvaujančiais asmenimis/organizacijomis;5) yra įranga ir medžiagos, reikalingi tinkamai vykdyti ligos kontrolės priemones;6) pateikiami išsamūs nurodymai dėl veiksmų, kurių reikia imtis įtarus arba patvirtinus infekciją ar užteršimą, įskaitant siūlomus skerdenų sunaikinimo būdus;7) sukuriamos mokymo programos minimos srities kvalifikacijai ir administracinei tvarkai palaikyti ir tobulinti;8) diagnostikos laboratorijos turi turėti įrangą veterinariniam skerdienos patikrinimui atlikti, būtinus pajėgumus serologiniams, histologiniams ir kitiems tyrimams atlikti ir palaikyti greito diagnozavimo specialistų kvalifikaciją. Turi būti imamasi priemonių skubiai išvežti mėginius;9) pateikiama išsami informacija apie snukio ir nagų ligos vakcinos kiekį, reikalingą skubiai vakcinacijai atlikti;10) numatomos nuostatos, užtikrinančios teisinę galią, būtiną įgyvendinant nenumatytų atvejų planus.(1) OL L 224, 1990 8 18, p. 13.